钦定古今图书集成/明伦汇编/氏族典/第391卷 > 李觉
## 钦定古今图书集成/明伦汇编/氏族典/第391卷 > 李觉

按《宋史李觉传》：“觉字仲明，太平兴国五年，举九经，起
家将作监丞，通判建州，就迁左赞善大夫，知泗州，转
秘书丞，迁《礼记》博士。雍熙三年，与右补阙李若拙同
使交州，还迁国子博士。端拱元年春，太宗幸国子监，
顾见讲坐，左右言觉方聚徒讲书，上即召觉，令对御
讲。觉曰：‘陛下六龙在御，臣何敢辄升高坐’。上因降辇”，
令张帝幕，设别坐，诏觉讲《易》之《泰卦》，从臣皆列坐，觉
因述天地感通、君臣相应之旨，上甚悦，特赐帛百疋。
是冬，以本官直史馆，仿韩愈《毛颖传》作《竹颖传》以献。
淳化二年，改水部员外郎、判国子监。四年，迁司门员
外郎，被病卒。子宥，大中祥符五年进士。